***Projektu atlases kritēriji pasākuma “Ieguldījumi materiālajos aktīvos” apakšpasākumā "Atbalsts ieguldījumiem pārstrādē"***

Rindošanā tiks izmantoti dati atbilstoši atbalsta pasākuma kārtas **pēdējā projektu iesniegšanas dienā** pieejamajai informācijai.

* *Projekta gatavība ieviešanai, būvniecības dokumenti* – uz atbalsta pasākuma **kārtas pēdējo projekta iesniegšanas dienu** **ir būvatļauja** ar būvvaldes atzinumu **par projektēšanas nosacījumu izpildi.** Ja projektā paredzēta vairāku ēku būvniecība, punktu proporciju aprēķina tiem būvniecības darbiem, kuriem uz atbalsta pasākuma kārtas pēdējo projekta iesniegšanas dienu ir saskaņoti būvvaldes dokumenti. Kritēriju aprēķinā primāri tiks izvērtēta informācija BIS (*Būvniecības informācijas sistēmā*) - [www.bis.gov.lv](http://www.bis.gov.lv) .
* *Piešķirtā publiskā finansējuma summa* – vidējos **ieņēmumus** no lauksaimniecības produktu ražošanas un pārstrādes aprēķina par **2 pēdējiem noslēgtiem finanšu gadiem**, bet **piešķirto atbalstu** **apakšpasākumā** (*aprēķinā tiek ņemts vērā* *gan izmaksātais, gan apstiprinātais finansējums 2014.-2020.periodā)* rēķina no 2014.gada līdz attiecīgās pieteikumu iesniegšanas kārtas **pēdējai dienai** (ieskaitot).
* *Iemaksātās nodokļu iemaksas*– LAD izmantos tikai **VID datu noliktavas datus** un tiks ņemta vērā atbalsta pretendenta **samaksātā** nodokļu summa pēdējā noslēgtā gada ietvaros (*nevis aprēķinātā*).
* *Projekta ieguldījumu mērķis* *–*ja projektā paredzēti **ieguldījumi energoefektivitātē**, lai saņemtu punktus, **līdz pasākuma kārtas pēdējai projekta iesniegšanas dienai** jābūt iesniegtam atbilstošam **energoaudita atzinumam.**

*Atbalsta pretendents ir kādas pārtikas kvalitātes shēmas operators* – lai saņemtu punktus kritērijā, atbalsta pretendentam **līdz pasākuma kārtas pēdējai projekta iesniegšanas dienai** jābūt iekļautam **nacionālās pārtikas kvalitātes shēmas vai bioloģiskās shēmas operatora** sarakstā (*nepietiek tikai būt bioloģiski sertificētam uzņēmumam/saimniecībai*). Nacionālās pārtikas kvalitātes shēmas operatoru saraksts **-** [Citi PVD reģistri](https://registri.pvd.gov.lv/cr).

Bioloģiskās shēmas operatoru saraksti - [Vides kvalitāte : Bioloģiskās lauksaimniecības shēmas dalībnieki (videskvalitate.lv)](https://www.videskvalitate.lv/index.php?asad=37) un [STC | Bioloģiskās lauksaimniecības shēmas | VSIA](https://www.stc.lv/biologiskas-lauksaimniecibas-shemas).

* *Kopprojekta īstenošana –* ja vairāki uzņēmumi vienojušies, veidot savstarpēju sadarbību **kopēja projekta īstenošanai**, lai sekmētu **pilna ražošanas cikla vai pievienotās vērtības radīšanu,** iesniedzot kopēju projekta iesniegumu. Kopprojektu var veidot sadarbojoties pārstrādes un primārajam ražotājam.
* *Vietējās izcelsmes izejvielas izmantošana –* jāiesniedz **pamatojošus dokumentus** **par vietējās izcelsmes izejvielas apjomu** iesnieguma iesniegšanas brīdī. Lai saņemtu punktus kritērijā **ir jāpārsniedz** Noteikumu Nr.776 40. punktā **noteiktos** vietējās izcelsmes izejvielas **apjomus**:
* 40 % gaļas pārstrādes sektorā;
* 30 % augļu un dārzeņu pārstrādes sektorā;
* 50 % tādā maizes, miltu konditorejas, sausiņu, cepumu vai augu eļļu un proteīnus saturošas dzīvnieku barības ražošanas sektorā, kas minēts Līguma par Eiropas Savienības darbību I pielikumā;
* 70 % pārējos sektoros.

***Vispārējie nosacījumi***

 **Ja** pēc projektu iesniegumu sarindošanas to atlasē **punktu skaits ir vienāds** – **priekšroka** saņemt publisko finansējumu ir atbalsta pretendentam, kam ir piešķirts mazāks publiskais finansējums 2014.-2020.g.periodā.

**Ja ir vienāds gan punktu skaits, gan piešķirtais publiskā finansējuma apmērs - priekšroka** saņemt publisko finansējumu ir atbalsta pretendentam, kam ir lielāks koeficients kritēriju grupā par iemaksātajām nodokļu iemaksām.